Engadin Skimarathon

Engadin Skimarathon er et årlig langløp i langrenn, som arrangeres fra Maloja til S-chanf andre søndag i mars i Øvre Engadin-dalen i Sveits. Rennet har vært arrangert årlig siden 1969, og har vært en del av Worldloppet siden starten. Man kan gå løypa i klassisk stil eller skøyting. 

Rennet er på 42 km, men man kan også gå 21 km, som avsluttes i Pontresina, eller 17 km (fra Samedan til S-chanf). Det er et av Alpenes største skirenn, og 14.200 utøvere gjennomførte rennet i 2018. Løyperekorden for menn ble satt av Hervé Balland i 1994, med 1:16:10, og samme år satte Silvia Honegger løyperekorden for kvinner, med 1:22:08.

Engadin Skimarathon inngikk i Ski Classics 2018/19, til tross for at Ski Classics tradisjonelt kun har bestått av langløp i klassisk stil.

Vinnere

Referanser

Eksterne lenker 
 

Repeterende arrangementer etablert i 1969
Sportsarrangementer i Sveits
Langrenn i Sveits
Skirenn